section_heading: Tijek događaja
paragraph_text: Ubijanja civila počela su već na Prkosima. Oko 400-500 žena i djece ubijeno je u obližnjem šumarku, a oko 70 muškaraca smaknuto je nad nedalekom jamom. Ostatak od oko 2,5 tisuća civila vraćen je u Kulen Vakuf. Oni su podijeljeni u nekoliko grupa. Oko 400-500 muškaraca odvedeno je na središnji gradski trg gdje su držani pod stražom. Oko 900 civila – žena, djece i staraca odveden je u Hanžića grahorište, lokalitet pored Kulen Vakufa i tamo poubijani, oko 400-500 civila, opet žene i djeca, odvedeno je u prostor bivše policijske stanice na Vakufskom buku gdje su im neki ustanici koji su došli iz Like i pokušali pružiti bar nekakvu zaštitu; ipak ih je oko polovine pobijeno. Zarobljene su muškarce iz Kulen Vakufa gerilci vezane sproveli u Martin Brod (udaljen oko 12 km) i tamo zaklali. Od oko 3.000 uhvaćenih ljudi iz zbjega pobijeno je, smatra se, njih između 2.300 i 2.500.<ref>[https://akos.ba/o-pokolju-u-kulen-vakufu-1941-godine-a-sto-kada-partizani-pocine-genocid/ O pokolju u Kulen Vakufu 1941. godine: A što kada partizani počine genocid?], Petar Horvatić, Narod.hr, 6. rujna 2016.<ref>[https://akos.ba/o-pokolju-u-kulen-vakufu-1941-godine-a-sto-kada-partizani-pocine-genocid/ 6. rujna 1941. Kulen Vakuf – krvavi kraj „antifašističkog ustanka“ u Srbu], Tarik Kulenović, Akos.ba, 10. ožujka 2016.